Het jy gehoor? / Have you heard? - Sep2017
Monday, 25 September 2017 19:22
‘n Groot markdag en watersport word op Saterdag 30 September van 9 vm tot 5 nm by AGS Rayton se kerkgrond gehou. Toegang is gratis en daar gaan 50 kraampies wees met snuisterye, handgemaakte items, vars produkte, boeke, kuns, speelgoed, CD’s, viniel plate, kos en musiekoptredes. Die watersport word jaarliks deur Luchnos vir die kinders aangebied. Die kerkgrond is oorkant die laerskool in Suidstraat. Bel Ronelle Schoeman by 072-370-8860.
‘Deur my Bril’ is die naam van Johan Kok se uitstalling wat tot 26 September by ArtBox Galery gehou word. Landskappe maak die grootste deel van die uitstalling uit, alhoewel Johan ook soms stillewes en portrette doen. Die werke is meestal ’n poging om ’n idee of gewaarwording, wat dikwels baie kortstondig kan wees, vas te lê. In dié proses word daar gesteun op emosies, gevoelens en visuele data. Die ‘bril’ waarna verwys word, het gelukkig die vermoë om elemente wat nie by die idee inpas nie, uit te filtreer. Die galery is in Skilpadweg 86, Monumentpark. Skakel 012-346-0710 of 083-384-2402.
African Blessings’ annual township dog show is on Saturday 30 September from 9.30 am to 12 midday at the farm Rustfontein, 8 km outside Bronkhorstspruit on the old Cullinan road. The dog show is held to applaud local community members on their dogs’ health, social behaviour and relationship with their owner. The hope is that this annual day will serve as a motivation to all to care for their beloved pets. Phone Theresa at 079-351-8703.
Kaartjies vir gebeure by die Cullinan Premier Hotel is by www.cullinanpremierhotel.co.za of 012-734-1810.
1 Oktober: Die Cullinan Klassieke Kunstefees word as deel van die Gaufest afgeskop. Middagete teen R180.
6 Oktober: Diamond Hall aandete-teater met bekende plaaslike sanger.
14 October: ‘Glitz and Glamour’ aandete en dans. Trek aan vir dié okkasie in die Diamantsaal. Professionele dansinstrukteurs. Verwelkomingsdrankies en romantiese ete vir twee teen R90 per persoon.
Bosveld Lounge op die Boschkop-pad hou op 4 November ‘n skaapkop en afval-dag. Die afsnydatum vir besprekings is 27 Oktober. Daar is ook ‘n beespot vir diegene wat nie afval eet nie en ‘n spyskaart vir kinders. Bel Adele by 083-390-7130.
Die volgende Fijnwyn Kos- en Wynfees is van 23 tot 25 September, vanaf 10 vm elke dag, op plot 99, Luiperdstraat, Tierpoort. Daar gaan meer as 30 landgoed-wyne wees, insluitende La Vierge, Beyerskloof en De Krans, volop eetgoed en speelplek vir die kinders, gereël deur Project Summit. Toegang is R150 vir volwassenes, wat die wynproe en ‘n wynglas insluit; R50 vir kinders tussen 12 en 18 jaar oud en kinders onder 12 gaan gratis in. Vir meer inligting, bel Charmaine by 082-335-5659. Kaartjies is beskikbaar by
Danie Niehaus en Pietman die Skot herbesoek die manier waarop musiek van verskillende eras ons skryfstyl en denkwyses beïnvloed. ‘Die ding van ‘n liedjie’ is op 28 September om 8 nm by Atterbury-teater. Danie Niehaus is al langer as 30 jaar in die musiekbedryf en Pietman Geldenhuys is as TV-aanbieder bekend en ook vir sy talent om stories te vertel en liedjies te skryf. Dié twee kunstenaars uit verskillende generasies het besluit om hulle talente en musiek saam te voeg toe hulle vroeër vanjaar met dié vertoning by die KKNK gedebuteer het. Kaartjies kos R150 tot R170. Die teater is op die hoek van Lynnwoodweg en Daventryweg, Lynnwood. Skakel 012-471-1700.
Friends of the Rail se volgende stoomtrein-uitstappie na Cullinan is op 7 Oktober. Die trein vertrek om 8 vm vanaf Hermanstadstasie en staan vir ongeveer vier ure oor. Kaartjies kos R275 vir volwassenes, R225 vir pensioentrekkers en mense met gebreke, R200 vir tieners, R175 vir skoliere van sewe tot 12 jaar oud, R125 vir kinders van twee tot ses jaar en babas ry gratis saam. Skakel 012-767-7913 of 082-098-6186.
The Cullinan Classic Car Day is held on Saturday 23 September from 9 am to 4 pm in Oak Avenue. All classic cars are welcome. Phone Gordon at 072-432-1894.
Die Lente-Windpompmark is op 30 September van 8 vm tot 2 nm by Broodblik en Koffiepit op die R51 tussen Bapsfontein en Petit. Bel Adele by 083-445-1608.